PRIENŲ RAJONO SAVIVALDYBĖS administracijos

Finansų IR STRATEGINIO PLANAVIMO Skyrius

Biudžetinė įstaiga, Laisvės a. 12, LT-59126 Prienai,

tel. +370 319 61 115, el. p. finansai@prienai.lt.

Duomenys kaupiami ir saugomi Juridinių asmenų registre, kodas 288742590

_________________________________________________________________________________________________________

Prienų rajono savivaldybės tarybai

SPRENDIMO „DĖL ILGALAIKĖS PASKOLOS ĖMIMO INVESTICIJŲ PROJEKTAMS FINANSUOTI“ PROJEKTO AIŠKINAMASIS RAŠTAS

Sprendimo projekto tikslas:

Užtikrinti pakankamą finansavimą investicijų projektams (toliau – IP).

Uždavinys:

Priimti sprendimą imti ilgalaikę paskolą iš kredito įstaigos.

Siūlomos teisinio reguliavimo nuostatos:

Sprendimas priimamas vadovaujantis Lietuvos Respublikos vietos savivaldos įstatymo 15 straipsnio 2 dalies 21 punktu, Lietuvos Respublikos fiskalinės sutarties įgyvendinimo konstituciniu įstatymu, Lietuvos Respublikos biudžeto sandaros įstatymo 17 straipsnio 1 dalies 1 punktu, Savivaldybių skolinimosi taisyklėmis, patvirtintomis Lietuvos Respublikos Vyriausybės 2004 m. kovo 26 d. nutarimu Nr. 345 „Dėl Savivaldybių skolinimosi taisyklių patvirtinimo“, ir atsižvelgiant į Prienų rajono savivaldybės kontrolės ir audito tarnybos 2024 m. birželio 14 d. išvadą dėl ilgalaikės paskolos Nr. 01-27.

Laukiami rezultatai:

Savalaikis IP finansavimas.

Lėšų poreikis ir šaltiniai:

Pagal 2024-04-09 Pirkimo sutartį Nr. CPO294244 dėl IP „Prienų lopšelio-darželio „Gintarėlis“ modernizavimas“ ir „Prienų lopšelio-darželio „Gintarėlis“, Statybininkų g. 17, Prienai, modernizavimo II etapas“ įgyvendinimo, darbų vertė 1 249 979,61 Eur.

Investicijų projektams įgyvendinti siūloma imti ilgalaikę paskolą iš kredito įstaigos. Paskola bus grąžinama iš Prienų rajono savivaldybės biudžeto Finansų ir strateginio planavimo skyriui skirtų asignavimų.

Kiti sprendimui priimti reikalingi pagrindimai, skaičiavimai ar paaiškinimai:

Bendra apskaičiuotų investicijų vertė – 1 969 269,86 Eur, iš jų:

1. IP „Prienų lopšelio-darželio „Gintarėlis“ modernizavimas“ 1 132 878,13 Eur,

2. IP „Prienų lopšelio-darželio „Gintarėlis“, Statybininkų g. 17, Prienai, modernizavimo II etapas“ investicijų poreikis 836 391,73 Eur.

Projektams įgyvendinti buvo nupirkti rangos darbai už 1 249 979,61 Eur (2024-04-09 Pirkimo sutartis Nr. CPO294244).

Sutartį su geriausias skolinimosi sąlygas pasiūliusia kredito įstaiga dėl 1 249 979,61 Eur ilgalaikės paskolos planuojama pasirašyti tokiomis sąlygomis:

- paskolos laikotarpis 10 metų,

- kreditą pradėti grąžinti nuo 2026 m.,

- metinė įmoka iki 156 250,0 Eur,

- palūkanų norma kintama (6 mėn. EURIBOR arba 3 mėn. EURIBOR + banko marža),

- kitų mokesčių, susijusių su paskola, nėra.

Lyginamasis variantas: nepridedamas.

Skyriaus vedėja Jurgita Čerkauskienė